# Savannah Phillips

Savannah Anne Kathleen Phillips (Gloucester, Anglaterra; 29 de desembre del 2010) és la primera filla de Peter Phillips, el net gran de la Reina d'Anglaterra, i Autumn Patricia Kelly.
És la primera besneta de la reina Isabel II del Regne Unit i el seu marit el duc Felip d'Edimburg, i la primera neta de la princesa Anna, Princesa Real i el seu exmarit, el capità Phillips. Tot i que no té cap títol reial, es troba en la línia de successió al Tron Britànic, ocupant el 17è lloc.

## Biografia
### Naixement

Al juliol de 2010, el Palau de Buckingham va confirmar mitjançant un comunicat que Peter Phillips i Autumn Kelly estaven esperant el seu primer fill, el naixement estava previst per a desembre d'aquest mateix any.
Savannah Phillips va néixer al Gloucestershire Royal Hospital el dia 29 de desembre de 2010. Els seus pares Peter Phillips i Autumn Patricia Kelly, que es trobaven vivint a Hong Kong per motius de treball, es van traslladar a Anglaterra perquè el naixement de la petita es portés a terme allà.
En néixer, Savannah va ocupar la dotzena posició en la línia de successió al tron britànic. Després del naixement dels fills dels ducs de Cambridge, ha quedat relegada fins al quinzè lloc. Igual que la seva germana menor, Isla Phillips, Savannah posseeix la doble nacionalitat britànica i canadenca.

### Bateig

Savannah va ser batejada el 25 d'abril de 2011 a Avening, Gloucestershire, a l'església Holy Cross, prop de la llar de la princesa Anna a Gatcombe Park.

### Primers Anys

Igual que els seus pares, no és habitual veure a Savannah en actes oficials de la família reial. Al desembre de 2016 va acudir per primera vegada al servei religiós nadalenc a Sandringham, al costat de tota la família reial. En els últims anys, també ha aparegut en la tradicional salutació al balcó del Palau de Buckingham durant la celebració del Trooping the Colour.
El 12 d'octubre de 2018, va formar part del seguici nupcial en el casament de la princesa Eugènia del Regne Unit i Jack Brooksbank, al costat de la seva germana Illa i els seus cosins Jordi i Carlota de Cambridge i Mia Tindall.
Els seus pares es van separar l'any 2019.

## Referències

* 1 2 McCallen, Laura. «Who is Savannah Phillips?» (en anglès britànic), 06-01-2017. Arxivat de l'original el 15 d'octubre de 2018. [Consulta: 15 octubre 2018].
* ↑ Ullate, Sara «Savannah Phillips, la estrella espontánea de la realeza británica». , 11-06-2018 [Consulta: 15 octubre 2018].
* ↑ «Peter Phillips y Autumn Kelly esperan su primer hijo». , 09-07-2010 [Consulta: 15 octubre 2018].
* ↑ «Autumn Phillips' baby bump makes real debut» (en anglès). , 09-08-2010 [Consulta: 15 octubre 2018].
* 1 2 «One DOES have other family commitments, you know» (en anglès). , 26-04-2011 [Consulta: 15 octubre 2018].
* ↑ «The Complete British Royal Family Tree and Succession Line» (en anglès). [Consulta: 12 octubre 2018].
* ↑ «Savannah Phillips: The most adorable pics of the Queen's great-granddaughter» (en anglès). , 29-12-2016 [Consulta: 15 octubre 2018].
* ↑ Proctor, Charlie. «Isla and Savannah Phillips make their Buckingham Palace balcony debut» (en anglès britànic), 17-06-2017. Arxivat de l'original el 20 de setembre de 2018. [Consulta: 15 octubre 2018].
* ↑ McDonald, Zara. «Who is Savannah Phillips, the 7-year-old royal who stole the show with Prince George?» (en anglès), 11-06-2018. Arxivat de l'original el 15 d'octubre de 2018. [Consulta: 15 octubre 2018].
* ↑ Lewis, Anna «Prince George's cousin Savannah tried to make him laugh during important page-boy duties» (en anglès). , 12-10-2018 [Consulta: 15 octubre 2018].